ddrg/super_eurlex huggingface dataset:
Komission asetus (EY) N:o 1602/2003, annettu 12 päivänä syyskuuta 2003, Alankomaiden lipun alla purjehtivien alusten sillin kalastuksen lopettamisesta



Virallinen lehti nro L 229 , 13/09/2003 s. 0012 - 0012



Komission asetus (EY) N:o 1602/2003, annettu 12 päivänä syyskuuta 2003, Alankomaiden lipun alla purjehtivien alusten sillin kalastuksen lopettamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 21 artiklan 3 kohdan, sekä katsoo seuraavaa: (1) Yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2003 20 päivänä joulukuuta 2002 annetussa neuvoston asetuksessa (EY) N:o 2341/2002(3), sellaisena kuin se on viimeksi muutettuna komission asetuksella (EY) N:o 1407/2003(4), säädetään sillikiintiöistä vuodeksi 2003. (2) Kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen kiintiönsä. (3) Komissiolle toimitettujen tietojen mukaan Alankomaiden lipun alla purjehtivien tai Alankomaissa rekisteröityjen alusten sillisaaliit ICES-alueiden I ja II (EY:n, kansainväliset ja Norjan vedet) vesillä ovat täyttäneet vuodeksi 2003 myönnetyn kiintiön. Alankomaat on kieltänyt tämän kannan kalastuksen 13 päivästä elokuuta 2003. Tämän vuoksi on tarpeen noudattaa tätä päivämäärää, ON ANTANUT TÄMÄN ASETUKSEN: 1 artikla Alankomaiden lipun alla purjehtivien tai Alankomaissa rekisteröityjen alusten sillisaaliit ICES-alueiden I ja II (EY:n, kansainväliset ja Norjan vedet) vesillä ovat täyttäneet Alankomaille vuodeksi 2003 myönnetyn kiintiön. Kielletään Alankomaiden lipun alla purjehtivilta tai Alankomaissa rekisteröidyiltä aluksilta sillin kalastus ICES-alueiden I ja II (EY:n, kansainväliset ja Norjan vedet) vesillä sekä näiden alusten tämän asetuksen ensimmäisen soveltamispäivän jälkeen pyytämän kyseisen kannan hallussa pitäminen aluksessa sekä sen uudelleenlastaus ja purku. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 13 päivästä elokuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä syyskuuta 2003. Komission puolesta Kalastuspääosaston pääjohtaja Jörgen Holmquist (1) EYVL L 261, 20.10.1993, s. 1. (2) EUVL L 122, 16.5.2003, s. 1. (3) EYVL L 356, 31.12.2002, s. 12. (4) EUVL L 201, 8.8.2003, s. 3.
Komission asetus (EY) N:o 1596/2003, annettu 12 päivänä syyskuuta 2003, asetuksessa (EY) N:o 2771/1999 säädetyn pysyvän tarjouskilpailun osana järjestetyssä 79. tarjouskilpailussa sovellettavan voin enimmäisostohinnan vahvistamisesta



Virallinen lehti nro L 229 , 13/09/2003 s. 0005 - 0005



Komission asetus (EY) N:o 1596/2003, annettu 12 päivänä syyskuuta 2003, asetuksessa (EY) N:o 2771/1999 säädetyn pysyvän tarjouskilpailun osana järjestetyssä 79. tarjouskilpailussa sovellettavan voin enimmäisostohinnan vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maidon ja maitotuotteiden yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 10 artiklan, sekä katsoo seuraavaa: (1) Neuvoston asetuksen (EY) N:o 1255/1999 soveltamista koskevista yksityiskohtaisista säännöistä voin ja kerman markkinoiden interventiotoimenpiteiden osalta 16 päivänä joulukuuta 1999 annetun komission asetuksen (EY) N:o 2771/1999(3), sellaisena kuin se on viimeksi muutettuna asetuksella (EY) N:o 359/2003(4), 13 artiklassa säädetään, että kussakin tarjouskilpailussa saadut tarjoukset huomioon ottaen on vahvistettava sovellettavan interventiohinnan mukaisesti enimmäisostohinta, tai voidaan päättää tarjouskilpailun jättämisestä ratkaisematta. (2) Saatujen tarjousten vuoksi olisi vahvistettava enimmäisostohinta jäljempänä tarkoitetulle tasolle. (3) Tässä asetuksessa määrätyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 2771/1999 mukaisessa 79. tarjouskilpailussa, jonka tarjousten esittämiselle annettu määräaika päättyi 9 päivänä syyskuuta 2003, enimmäisostohinnaksi vahvistetaan 295,38 EUR/100 kg. 2 artikla Tämä asetus tulee voimaan 13 päivänä syyskuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä syyskuuta 2003. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EUVL L 122, 16.5.2003, s. 1. (3) EYVL L 333, 24.12.1999, s. 11. (4) EUVL L 53, 28.2.2003, s. 17.
Komission asetus (EY) N:o 1599/2003, annettu 12 päivänä syyskuuta 2003, asetuksen (EY) N:o 1516/2003 muuttamisesta Yhdistyneen kuningaskunnan interventioelimen hallussa olevan ohran myyntiä yhteisön markkinoilla koskevan pysyvän tarjouskilpailun kohteena olevan määrän nostamisen osalta



Virallinen lehti nro L 229 , 13/09/2003 s. 0008 - 0009



Komission asetus (EY) N:o 1599/2003, annettu 12 päivänä syyskuuta 2003, asetuksen (EY) N:o 1516/2003 muuttamisesta Yhdistyneen kuningaskunnan interventioelimen hallussa olevan ohran myyntiä yhteisön markkinoilla koskevan pysyvän tarjouskilpailun kohteena olevan määrän nostamisen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1104/2003(2), ja erityisesti sen 5 artiklan, sekä katsoo seuraavaa: (1) Komission asetuksessa (ETY) N:o 2131/93(3), sellaisena kuin se on viimeksi muutettuna asetuksella (EY) N:o 1630/2000(4), vahvistetaan interventioelinten hallussa olevien viljojen myyntiin saattamista koskevat menettelyt ja edellytykset. (2) Komission asetuksella (EY) N:o 1516/2003(5) avataan pysyvä tarjouskilpailu Yhdistyneen kuningaskunnan interventioelimen hallussa olevan 45300 ohratonnin myymiseksi uudelleen yhteisön markkinoilla. (3) Yhdistynyt kuningaskunta on ilmoittanut komissiolle interventioelimensä aikomuksesta lisätä 43000 tonnilla määrää, jonka myymiseksi yhteisön markkinoilla on aloitettu pysyvä tarjouskilpailu. Yhdistyneen kuningaskunnan esittämä pyyntö olisi hyväksyttävä markkinatilanteen perusteella. (4) Tarjouskilpailutettavien määrien kasvun perusteella vaikuttaa tarpeelliselta muuttaa viipymättä alueiden ja varastossa olevien määrien luetteloa. (5) Asetus (EY) N:o 1516/2003 olisi muutettava vastaavasti. (6) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1516/2003 seuraavasti: 1) Korvataan 1 artiklan 1 kohta seuraavasti: "1. Yhdistyneen kuningaskunnan interventioelin myy yhteisön markkinoilla pysyvällä tarjouskilpailulla hallussaan olevat 88300 ohratonnia." 2) Korvataan liite I tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä syyskuuta 2003. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EUVL L 158, 27.6.2003, s. 1. (3) EYVL L 191, 31.7.1993, s. 76. (4) EYVL L 187, 26.7.2000, s. 24. (5) EUVL L 217, 29.8.2003, s. 29. LIITE "LIITE I >TAULUKON PAIKKA>"
Komission asetus (EY) N:o 1600/2003, annettu 12 päivänä syyskuuta 2003, asetuksessa (EY) N:o 2799/1999 säädetyn pysyvän 45. tarjouskilpailun osana järjestetystä erityisestä tarjouskilpailusta



Virallinen lehti nro L 229 , 13/09/2003 s. 0010 - 0010



Komission asetus (EY) N:o 1600/2003, annettu 12 päivänä syyskuuta 2003, asetuksessa (EY) N:o 2799/1999 säädetyn pysyvän 45. tarjouskilpailun osana järjestetystä erityisestä tarjouskilpailusta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna komission asetuksella (EY) N:o 806/2003(2), ja erityisesti sen 10 artiklan, sekä katsoo seuraavaa: (1) Neuvoston asetuksen (EY) N:o 1255/1999 soveltamista koskevista yksityiskohtaisista säännöistä eläinten rehuksi tarkoitetun rasvattoman maidon ja rasvattoman maitojauheen tuen ja mainitun rasvattoman maitojauheen myynnin osalta 17 päivänä joulukuuta 1999 annetun komission asetuksen (EY) N:o 2799/1999(3), sellaisena kuin se on viimeksi muutettuna asetuksella (EY) N:o 2238/2002(4), 26 artiklan mukaisesti interventioelimet ovat asettaneet pysyvään tarjouskilpailuun tiettyjä hallussaan olevia määriä rasvatonta maitojauhetta. (2) Asetuksen (EY) N:o 2799/1999 30 artiklan mukaisesti kussakin erityisessä tarjouskilpailussa saadut tarjoukset huomioon ottaen on vahvistettava vähimmäismyyntihinta tai voidaan päättää tarjouskilpailun jättämisestä ratkaisematta. (3) Saatujen tarjousten tutkiminen johtaa tarjouskilpailun jättämiseen ratkaisematta. (4) Tässä asetuksessa määrätyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 2799/1999 säädetyn pysyvän 45. tarjouskilpailun osana järjestetty erityinen tarjouskilpailu, jonka tarjousten jättöaika päättyy 9 päivänä syyskuuta 2003, on jätetty ratkaisematta. 2 artikla Tämä asetus tulee voimaan 13 päivänä syyskuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä syyskuuta 2003. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EUVL L 122, 16.5.2003, s. 1. (3) EYVL L 340, 31.12.1999, s. 3. (4) EYVL L 341, 17.12.2002, s. 11.
Komission asetus (EY) N:o 1597/2003, annettu 12 päivänä syyskuuta 2003, asetuksessa (ETY) N:o 429/90 säädetyn pysyvän tarjouskilpailun osana järjestetyssä 298. erityisessä tarjouskilpailussa sovellettavan voiöljylle myönnettävän tuen enimmäismäärän vahvistamisesta



Virallinen lehti nro L 229 , 13/09/2003 s. 0006 - 0006



Komission asetus (EY) N:o 1597/2003, annettu 12 päivänä syyskuuta 2003, asetuksessa (ETY) N:o 429/90 säädetyn pysyvän tarjouskilpailun osana järjestetyssä 298. erityisessä tarjouskilpailussa sovellettavan voiöljylle myönnettävän tuen enimmäismäärän vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 10 artiklan, sekä katsoo seuraavaa: (1) Yhteisössä suoraan kulutukseen tarkoitetulle voiöljylle tarjouskilpailulla myönnettävästä tuesta 20 päivänä helmikuuta 1990 annetun komission asetuksen (ETY) N:o 429/90(3), sellaisena kuin se on viimeksi muutettuna asetuksella (EY) N:o 124/1999(4), mukaisesti interventioelimet aloittavat pysyvän tarjouskilpailun tuen myöntämiseksi voiöljylle. Mainitun asetuksen 6 artiklassa säädetään, että jokaisessa erityisessä tarjouskilpailussa saadut tarjoukset huomioon ottaen on vahvistettava vähintään 96 prosenttia rasva-ainetta sisältävälle voiöljylle myönnettävän tuen enimmäismäärä tai voidaan päättää tarjouskilpailun jättämisestä ratkaisematta. Käyttötarkoitusvakuuden määrä on vahvistettava tämän mukaisesti. (2) Saatujen tarjousten tutkimisesta seuraa, että olisi vahvistettava tarjouskilpailussa saatujen tarjousten perusteella tuen enimmäismäärä jäljempänä tarkoitetulle tasolle ja määrättävä sen perusteella käyttötarkoitusvakuus. (3) Tässä asetuksessa määrätyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksessa (ETY) N:o 429/90 säädetyn pysyvän tarjouskilpailun osana järjestetyssä 298. erityisessä tarjouskilpailussa tuen enimmäismäärä ja käyttötarkoitusvakuus vahvistetaan seuraavasti: >TAULUKON PAIKKA> 2 artikla Tämä asetus tulee voimaan 13 päivänä syyskuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä syyskuuta 2003. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EUVL L 122, 16.5.2003, s. 1. (3) EYVL L 45, 21.2.1990, s. 8. (4) EYVL L 16, 21.1.1999, s. 19.
Komission asetus (EY) N:o 1629/2003, annettu 17 päivänä syyskuuta 2003, asetuksen (EY) N:o 638/2003 mukaisesti vuoden 2003 syyskuun viiden ensimmäisen työpäivän kuluessa jätetyistä hakemuksista AKT-maista sekä merentakaisista maista ja merentakaisilta alueilta (MMA) peräisin olevan riisin tuontitodistusten myöntämisestä



Virallinen lehti nro L 232 , 18/09/2003 s. 0050 - 0051



Komission asetus (EY) N:o 1629/2003, annettu 17 päivänä syyskuuta 2003, asetuksen (EY) N:o 638/2003 mukaisesti vuoden 2003 syyskuun viiden ensimmäisen työpäivän kuluessa jätetyistä hakemuksista AKT-maista sekä merentakaisista maista ja merentakaisilta alueilta (MMA) peräisin olevan riisin tuontitodistusten myöntämisestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Afrikan, Karibian ja Tyynenmeren valtioista (AKT-valtioista) peräsin oleviin maataloustuotteisiin ja niiden jalostamisessa saatuihin tavaroihin sovellettavasta järjestelystä ja asetuksen (EY) N:o 1706/98 kumoamisesta 10 päivänä joulukuuta 2002 annetun neuvoston asetuksen (EY) N:o 2286/2002(1), ottaa huomioon merentakaisten maiden ja alueiden assosiaatiosta Euroopan yhteisöön ("päätös merentakaisten alueiden assosiaatiosta") 27 päivänä marraskuuta 2001 tehdyn neuvoston päätöksen 2001/822/EY(2), ottaa huomioon neuvoston asetuksen (EY) N:o 2286/2002 ja neuvoston päätöksen 2001/822/EY soveltamista koskevista yksityiskohtaisista säännöistä Afrikan, Karibian ja Tyynenmeren valtioista (AKT) sekä merentakaisista maista ja merentakaisilta alueilta (MMA) peräisin olevan riisin tuontijärjestelmän osalta 9 päivänä huhtikuuta 2003 annetun komission asetuksen (EY) N:o 638/2003(3) ja erityisesti sen 17 artiklan 2 kohdan, sekä katsoo seuraavaa: Vuoden 2003 syyskuun osuudessa esitettyjen hakemusten kohteena olevien määrien tarkastelun perusteella on säädettävä, että todistusten myöntäminen edellyttää tarvittaessa vähennysprosentin soveltamista haettuihin määriin ja seuraavaan osuuteen siirrettävien määrien vahvistamista, ON ANTANUT TÄMÄN ASETUKSEN: 1 artikla 1. Vuoden 2003 syyskuun viiden ensimmäisen työpäivän aikana asetuksen (EY) N:o 638/2003 mukaisesti esitettyjen ja komissiolle toimitettujen riisiä koskevien tuontitodistushakemusten perusteella todistukset annetaan hakemuksissa ilmoitetuille määrille, joihin sovelletaan, tarvittaessa, liitteessä vahvistettuja vähennysprosentteja. 2. Seuraavaan osuuteen siirrettävät määrät vahvistetaan liitteessä. 2 artikla Tämä asetus tulee voimaan 18 päivänä syyskuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä syyskuuta 2003. Komission puolesta J. M. Silva Rodríguez Maatalouden pääjohtaja (1) EYVL L 348, 21.12.2002, s. 5. (2) EYVL L 314, 30.11.2001, s. 1. (3) EUVL L 93, 10.4.2003, s. 3. LIITE Syyskuun 2003 osuuden osalta haettuihin määriin sovellettavat vähennysprosentit ja seuraavaan osuuteen siirrettävät määrät >TAULUKON PAIKKA> >TAULUKON PAIKKA>
Komission asetus (EY) N:o 1622/2003, annettu 16 päivänä syyskuuta 2003, tuontitullien muuttamisesta vilja-alalla



Virallinen lehti nro L 231 , 17/09/2003 s. 0009 - 0011



Komission asetus (EY) N:o 1622/2003, annettu 16 päivänä syyskuuta 2003, tuontitullien muuttamisesta vilja-alalla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1104/2003(2), ottaa huomioon neuvoston asetuksen (ETY) N:o 1766/92 soveltamista koskevista yksityiskohtaisista säännöistä vilja-alan tuontitullien osalta 28 päivänä kesäkuuta 1996 annetun komission asetuksen (EY) N:o 1249/96(3), sellaisena kuin se on viimeksi muutettuna asetuksella (EY) N:o 1110/2003(4), ja erityisesti sen 2 artiklan 1 kohdan, sekä katsoo seuraavaa: (1) Vilja-alan tuontitullit vahvistetaan komission asetuksessa (EY) N:o 1615/2003(5). (2) Asetuksen (EY) N:o 1249/96 2 artiklan 1 kohdassa säädetään, että jos tuontitullien laskettu keskiarvo soveltamiskauden aikana poikkeaa 5 EUR/t vahvistetusta tullin määrästä, tulleja tarkistetaan vastaavasti. Mainittu poikkeaminen on tapahtunut. Tämän vuoksi on tarpeen tarkistaa asetuksessa (EY) N:o 1615/2003 vahvistettuja tuontitulleja, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1615/2003 liitteet I ja II tämän asetuksen liitteillä I ja II. 2 artikla Tämä asetus tulee voimaan 17 päivänä syyskuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä syyskuuta 2003. Komission puolesta Maatalouden pääjohtaja J. M. Silva Rodríguez (1) EYVL L 181, 1.7.1992, s. 21. (2) EUVL L 158, 27.6.2003, s. 1. (3) EYVL L 161, 29.6.1996, s. 125. (4) EUVL L 158, 27.6.2003, s. 12. (5) EUVL L 230, 16.9.2003, s. 29. LIITE I Asetuksen (ETY) N:o 1766/92 10 artiklan 2 kohdassa tarkoitettujen tuotteiden tuontitullit >TAULUKON PAIKKA> LIITE II Tullien laskentatekijät (15.9.2003) 1. Vahvistamispäivää edeltävien kahden viikon keskiarvot: >TAULUKON PAIKKA> 2. Maksut: Meksikonlahti-Rotterdam: 18,17 EUR/t; Suuret järvet-Rotterdam: 28,31 EUR/t. 3. >TAULUKON PAIKKA>
Komission asetus (EY) N:o 1620/2003, annettu 16 päivänä syyskuuta 2003, kolmansista maista Espanjaan tulevan maissin tuontitullin alennusta koskevien tarjouskilpailujen avaamisesta



Virallinen lehti nro L 231 , 17/09/2003 s. 0006 - 0006



Komission asetus (EY) N:o 1620/2003, annettu 16 päivänä syyskuuta 2003, kolmansista maista Espanjaan tulevan maissin tuontitullin alennusta koskevien tarjouskilpailujen avaamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1104/2003(2), ja erityisesti sen 12 artiklan 1 kohdan, sekä katsoo seuraavaa: (1) Uruguayn kierroksen monenvälisten kauppaneuvottelujen osana tehdyn maataloussopimuksen(3) nojalla yhteisö on sitoutunut tuomaan Espanjaan tietyn määrän maissia. (2) Tuontitariffikiintiöiden soveltamista koskevista yksityiskohtaisista säännöistä Espanjan kohdalla maissin ja durran osalta ja Portugalin kohdalla maissin osalta 26 päivänä heinäkuuta 1995 annetussa komission asetuksessa (EY) N:o 1839/95(4), sellaisena kuin se on viimeksi muutettuna asetuksella (EY) N:o 2235/2000(5), vahvistetaan tarjouskilpailujen täytäntöönpanemiseksi tarvittavat erityiset yksityiskohtaiset säännöt. (3) Espanjan markkinoiden nykyiset tarpeet huomioon ottaen olisi avattava maissin tuontitullin alennusta koskeva tarjouskilpailu. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Avataan asetuksen (ETY) N:o 1766/92 10 artiklan 2 kohdassa tarkoitetun Espanjaan tuodun maissin tullin alennusta koskeva tarjouskilpailu. 2. Sovelletaan asetuksen (EY) N:o 1839/95 säännöksiä, jollei tässä asetuksessa toisin säädetä. 2 artikla Tarjouskilpailu on avoinna 27 päivään marraskuuta 2003 asti. Kyseisen jakson aikana järjestetään viikoittaisia tarjouskilpailuja, joihin liittyvät määrät ja tarjousten jättöpäivät määritellään tarjouskilpailuilmoituksessa. 3 artikla Tarjouskilpailussa annetut tuontitodistukset ovat voimassa 50 päivää niiden asetuksen (EY) N:o 1839/95 10 artiklan 4 kohdan mukaisesta antopäivästä. 4 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä syyskuuta 2003. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EUVL L 158, 27.6.2003, s. 1. (3) EYVL L 336, 23.12.1994, s. 22. (4) EYVL L 177, 28.7.1995, s. 4. (5) EYVL L 256, 10.10.2000, s. 13.
Komission asetus (EY) N:o 1612/2003, annettu 12 päivänä syyskuuta 2003, Belgian lipun alla purjehtivien alusten punakampelan kalastuksen lopettamisesta



Virallinen lehti nro L 230 , 16/09/2003 s. 0025 - 0025



Komission asetus (EY) N:o 1612/2003, annettu 12 päivänä syyskuuta 2003, Belgian lipun alla purjehtivien alusten punakampelan kalastuksen lopettamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 21 artiklan 3 kohdan, sekä katsoo seuraavaa: (1) Yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2003 20 päivänä joulukuuta 2002 annetussa neuvoston asetuksessa (EY) N:o 2341/2002(3), sellaisena kuin se on viimeksi muutettuna komission asetuksella (EY) N:o 1407/2003(4), säädetään punakampelakiintiöstä vuodeksi 2003. (2) Kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen kiintiönsä. (3) Komissiolle toimitettujen tietojen mukaan Belgian lipun alla purjehtivien tai Belgiassa rekisteröityjen alusten punakampelasaaliit ICES-alueiden VIII, IX ja X sekä CECAF-alueen 34.1.1 (EY:n vedet) vesillä ovat täyttäneet vuodeksi 2003 myönnetyn kiintiön. Belgia on kieltänyt tämän kannan kalastuksen 1 päivästä syyskuuta 2003 alkaen. Sen vuoksi on tarpeen noudattaa tätä päivämäärää, ON ANTANUT TÄMÄN ASETUKSEN: 1 artikla Belgian lipun alla purjehtivien tai Belgiassa rekisteröityjen alusten punakampelasaaliit ICES-alueiden VIII, IX ja X sekä CECAF-alueen 34.1.1 (EY:n vedet) vesillä ovat täyttäneet Belgialle vuodeksi 2003 myönnetyn kiintiön. Kielletään Belgian lipun alla purjehtivilta tai Belgiassa rekisteröidyiltä aluksilta punakampelan kalastus ICES-alueiden VIII, IX ja X sekä CECAF-alueen 34.1.1 (EY:n vedet) vesillä sekä edellä mainittujen alusten tämän asetuksen ensimmäisen soveltamispäivän jälkeen pyytämän kyseisen kannan hallussa pitäminen aluksessa sekä sen uudelleenlastaus ja purku. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä syyskuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä syyskuuta 2003. Komission puolesta Jörgen Holmquist Kalastuksen pääosaston pääjohtaja (1) EYVL L 261, 20.10.1993, s. 1. (2) EUVL L 122, 16.5.2003, s. 1. (3) EYVL L 356, 31.12.2002, s. 12. (4) EUVL L 201, 8.8.2003, s. 3.